ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ.๒๕๕๓[๑] ตามที่กรมการขนส่งทางบกได้ออกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ. ๒๕๕๒ ลงวันที่ ๒๑ เมษายน พ.ศ. ๒๕๕๒ ไว้แล้ว นั้นโดยที่เป็นการสมควรแก้ไขปรับปรุงระเบียบว่าด้วยหลักเกณฑ์วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ. ๒๕๕๒ เสียใหม่ให้มีความเหมาะสมยิ่งขึ้นเพื่อให้การใช้จ่ายเงินกองทุนเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถ พ.ศ.๒๕๓๕ เป็นไปด้วยความเรียบร้อยและมีประสิทธิภาพ อาศัยอำนาจตามความในข้อ ๑๖ (๒)แห่งกฎกระทรวงกำหนดหลักเกณฑ์ วิธีการ และเงื่อนไขการดำรงตำแหน่งและการปฏิบัติหน้าที่กรรมการการบริหารกองทุนและการใช้จ่ายเงินกองทุนเพื่อความปลอดภัยในการใช้รถใช้ถนน พ.ศ.๒๕๔๗อธิบดีกรมการขนส่งทางบกโดยความเห็นชอบของคณะกรรมการกองทุนเพื่อความปลอดภัยในการใช้รถใช้ถนนในการประชุมครั้งที่ ๑/๒๕๕๓ เมื่อวันที่ ๑๑ มีนาคม ๒๕๕๓ จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์วิธีการและเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขการใช้จ่ายเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนพ.ศ. ๒๕๕๒ ลงวันที่ ๒๑ เมษายน พ.ศ. ๒๕๕๒ข้อ ๔ ในระเบียบนี้กองทุน หมายความว่ากองทุนเพื่อความปลอดภัยในการใช้รถใช้ถนนคณะอนุกรรมการ หมายความว่าคณะอนุกรรมการพิจารณาการขอรับจัดสรรเงินค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนนผู้พิการ หมายความว่าคนพิการอันเนื่องมาจากการประสบภัยที่เกิดจากการใช้รถใช้ถนนอุปกรณ์ช่วยเหลือผู้พิการ หมายความว่า(๑) แขนเทียม(๒) ขาเทียม(๓) รถนั่งสำหรับผู้พิการ(๔) ไม้เท้าและไม้ค้ำยัน(๕) อุปกรณ์อื่นที่คณะอนุกรรมการกำหนดผู้ขอรับจัดสรร หมายความว่าผู้ขอใช้เงินกองทุนซึ่งเป็นผู้พิการผู้ได้รับจัดสรร หมายความว่าผู้พิการที่ได้รับอนุมัติให้ใช้เงินกองทุนข้อ ๕ เงินกองทุนให้ใช้จัดสรรเป็นค่าอุปกรณ์ช่วยเหลือผู้พิการในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถ พ.ศ.๒๕๓๕ข้อ ๖ ผู้ขอรับจัดสรรที่มีความประสงค์ขอใช้เงินกองทุนตามข้อ๕ ให้ยื่นคำขอตามแบบที่อธิบดีกรมการขนส่งทางบกกำหนด ณสำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัด พร้อมด้วยหลักฐานดังต่อไปนี้(๑) ภาพถ่ายบัตรประจำตัวประชาชนหรือหลักฐานแสดงตนอื่นใดที่ทางราชการออกให้(๒) ภาพถ่ายบัตรประจำตัวผู้พิการ (ถ้ามี)โดยอย่างน้อยให้มีรายการดังต่อไปนี้(ก) ชื่อ ที่อยู่ของผู้พิการ(ข) วันที่ออกบัตรและวันหมดอายุ(ค) ประเภทหรือลักษณะความพิการ(ง) ชื่อผู้ดูแลผู้พิการ (ถ้ามี)(๓) ภาพถ่ายสำเนาทะเบียนบ้าน(๔)รูปถ่ายของผู้พิการที่แสดงให้เห็นถึงความพิการอย่างชัดเจนในลักษณะที่แตกต่างกันขนาดไม่น้อยกว่า๗.๖๐ x ๑๒.๗๐ เซนติเมตร และมีอายุไม่เกิน ๖ เดือนจำนวนไม่น้อยกว่า ๓ รูป ในกรณีที่ผู้พิการมีอุปกรณ์ช่วยเหลือผู้พิการอยู่แล้วให้แนบรูปถ่ายอุปกรณ์ช่วยเหลือผู้พิการที่มีอยู่ในปัจจุบัน ขนาดไม่น้อยกว่า ๗.๖๐ x๑๒.๗๐ เซนติเมตร จำนวนไม่น้อยกว่า ๑ รูป(๕)ใบรับรองแพทย์จากสถานพยาบาลของรัฐตามแบบที่อธิบดีกรมการขนส่งทางบกกำหนด(๖)หลักฐานที่ทางราชการออกให้หรือหลักฐานการขอรับหรือได้รับการชดใช้ค่าสินไหมทดแทนจากบริษัทประกันภัยหรือกองทุนทดแทนผู้ประสบภัยที่สามารถยืนยันหรือบ่งบอกได้ว่าความพิการนั้นเกิดจากการประสบภัยจากการใช้รถใช้ถนน(๗) ใบเสนอราคาอุปกรณ์ช่วยเหลือผู้พิการพร้อมคุณลักษณะ รูปแบบ และรายละเอียดที่ชัดเจน และมีการรับประกันสินค้าอย่างน้อย ๑ปีในกรณีที่หลักฐานตาม (๕)สามารถแสดงได้ว่าความพิการนั้นเกิดจากการประสบภัยจากการใช้รถใช้ถนนให้ใช้เป็นหลักฐานตาม (๖) ได้ด้วยข้อ ๗ การยื่นคำขอตามข้อ ๖ ผู้ขอรับจัดสรรต้องลงลายมือชื่อในคำขอและยื่นคำขอด้วยตนเองในกรณีผู้ขอรับจัดสรรไม่สามารถลงลายมือชื่อหรือยื่นคำขอด้วยตนเองได้ให้บุคคลใดบุคคลหนึ่งดังต่อไปนี้เป็นผู้ยื่นคำขอแทน(๑)ผู้ดูแลผู้พิการตามที่ระบุไว้ในบัตรประจำตัวผู้พิการ(๒) ผู้แทนโดยชอบธรรมหรือผู้ปกครองในกรณีที่ผู้พิการเป็นผู้เยาว์หรือผู้อนุบาลในกรณีที่ผู้พิการเป็นคนไร้ความสามารถ(๓) บิดา มารดา สามี ภรรยา บุตรพี่น้องร่วมบิดามารดาเดียวกัน หรือพี่น้องร่วมบิดาหรือมารดาเดียวกัน(๔) บุคคลที่กำนัน ผู้ใหญ่บ้านสมาชิกสภากรุงเทพมหานคร สมาชิกสภาเขตกรุงเทพมหานครสมาชิกสภาจังหวัดสมาชิกสภาเทศบาลสมาชิกสภาตำบลในเขตภูมิลำเนาของผู้พิการรับรองว่าเป็นผู้ดูแลผู้พิการตามความเป็นจริงผู้ยื่นคำขอแทนผู้พิการต้องแนบภาพถ่ายบัตรประจำตัวประชาชนของผู้ยื่นคำขอแทนหากผู้ยื่นคำขอแทนเป็นบุคคลตาม (๒) และ (๓) ต้องแนบหลักฐานที่แสดงให้เห็นความสัมพันธ์ระหว่างผู้ยื่นคำขอกับผู้พิการเพิ่มเติมและถ้าบุคคลที่ยื่นคำขอแทนเป็นบุคคลตาม (๔)ต้องแนบภาพถ่ายบัตรประจำตัวที่แสดงถึงตำแหน่งหน้าที่ของผู้รับรองเป็นหลักฐานประกอบด้วยข้อ ๘ เมื่อสำนักงานกองทุนเพื่อความปลอดภัยในการใช้รถใช้ถนนหรือสำนักงานขนส่งจังหวัดรับคำขอแล้ว ให้ดำเนินการ ดังนี้(๑)ตรวจสอบความครบถ้วนถูกต้องของคำขอและเอกสารประกอบคำขอ(ก) กรณีที่เป็นบุคคลตามที่กำหนดไว้ในข้อ ๗และคำขอ พร้อมทั้งเอกสารประกอบคำขอมีความครบถ้วนถูกต้องให้ลงรับคำขอ(ข) กรณีที่ไม่ใช่บุคคลตามที่กำหนดไว้ในข้อ ๗ให้ชี้แจงรายละเอียดการดำเนินการที่ถูกต้องให้ผู้ยื่นคำขอทราบและคืนคำขอให้ผู้ยื่นคำขอไปดำเนินการให้ครบถ้วนถูกต้อง(ค)กรณีที่คำขอหรือเอกสารประกอบคำขอไม่ครบถ้วนถูกต้องให้ผู้ยื่นคำขอดำเนินการแก้ไขให้ครบถ้วนถูกต้องเมื่อเห็นว่าครบถ้วนถูกต้องแล้วให้ลงรับคำขอ ในกรณีที่เห็นว่า ไม่สามารถดำเนินการให้ถูกต้องครบถ้วนได้ให้ชี้แจงรายละเอียดการดำเนินการที่ถูกต้องให้ผู้ยื่นคำขอทราบและคืนคำขอให้ผู้ยื่นคำขอไปดำเนินการให้ครบถ้วนถูกต้อง(๒) ในกรณีที่สำนักงานขนส่งจังหวัดเป็นผู้รับคำขอเมื่อดำเนินการตาม (๑) แล้วให้จัดส่งคำขอพร้อมเอกสารประกอบคำขอให้สำนักงานกองทุนเพื่อความปลอดภัยในการใช้รถใช้ถนนภายใน ๑๕ วันนับแต่วันรับคำขอข้อ ๙ ให้คณะอนุกรรมการมีอำนาจอนุมัติเงินเป็นค่าอุปกรณ์ช่วยเหลือผู้พิการในวงเงินครั้งละไม่เกินหนึ่งแสนบาทต่อรายในการพิจารณาจัดสรรเงินเป็นค่าอุปกรณ์ช่วยเหลือผู้พิการคณะอนุกรรมการอาจมอบหมายบุคคลหรือคณะบุคคลทำหน้าที่กลั่นกรองการขอรับจัดสรรตรวจสอบการจัดซื้อจัดจ้างหรือตรวจติดตามการใช้งานของอุปกรณ์ช่วยเหลือผู้พิการที่ได้รับอนุมัติข้อ ๑๐ การจัดสรรเงินเป็นค่าอุปกรณ์ช่วยเหลือผู้พิการให้พิจารณาแก่ผู้พิการที่ไม่เคยได้รับความช่วยเหลือจากกองทุนนี้มาก่อนหรือเคยได้รับความช่วยเหลือจากกองทุนนี้มาแล้วไม่น้อยกว่า ๕ ปีโดยเกณฑ์การพิจารณาให้คำนึงถึงองค์ประกอบ ดังต่อไปนี้(๑) การเป็นผู้ใช้รถใช้ถนนโดยถูกต้อง(๒) ลักษณะหรือสภาพความพิการ(๓) ความจำเป็นที่ต้องมีอุปกรณ์ช่วยเหลือผู้พิการ(๔) ประโยชน์จากการนำอุปกรณ์ช่วยเหลือผู้พิการไปใช้(๕)ความเหมาะสมของอุปกรณ์ช่วยเหลือผู้พิการที่ขอรับจัดสรร(๖) กรณีอื่นตามที่คณะอนุกรรมการกำหนดข้อ ๑๑ ในกรณีที่คณะอนุกรรมการหรือผู้ที่ได้รับมอบหมายจากคณะอนุกรรมการพิจารณาคำขอรับจัดสรรแล้วเห็นว่ามีความจำเป็นต้องทราบข้อเท็จจริงเพิ่มเติมผู้ขอรับจัดสรรต้องให้ความร่วมมือในการชี้แจงข้อเท็จจริงหรือส่งเอกสารเพิ่มเติมให้แก่คณะอนุกรรมการหรือผู้ที่ได้รับมอบหมายจากคณะอนุกรรมการข้อ ๑๒ ในกรณีที่คณะอนุกรรมการพิจารณาคำขอรับจัดสรรแล้วเห็นว่าอุปกรณ์ช่วยเหลือผู้พิการที่ขอนั้นไม่เหมาะสมกับสภาพความพิการหรือไม่เหมาะสมกับสภาพการใช้งานของผู้พิการให้คณะอนุกรรมการมีอำนาจพิจารณาอนุมัติเงินเป็นค่าอุปกรณ์ช่วยเหลือผู้พิการตามความเหมาะสมได้ข้อ ๑๓ เมื่อคณะอนุกรรมการมีมติประการใดให้ถือเป็นที่สุดและให้สำนักงานกองทุนเพื่อความปลอดภัยในการใช้รถใช้ถนนมีหนังสือแจ้งผู้ขอรับจัดสรรทราบภายใน๓๐ วัน นับแต่วันมีมติให้ผู้ได้รับจัดสรรติดต่อสำนักงานกองทุนเพื่อความปลอดภัยในการใช้รถใช้ถนนหรือสำนักงานขนส่งจังหวัดที่ยื่นคำขอภายใน๖๐ วันนับแต่วันได้รับหนังสือแจ้งมติอนุมัติ เพื่อกำหนดวัน เวลา และสถานที่รับเงินค่าอุปกรณ์ช่วยเหลือผู้พิการข้อ ๑๔ ผู้ได้รับจัดสรรต้องยินยอมให้คณะอนุกรรมการหรือผู้ที่ได้รับมอบหมายจากคณะอนุกรรมการเข้าไปตรวจสอบหรือตรวจติดตาม(๑)การจัดซื้อหรือจัดจ้างอุปกรณ์ช่วยเหลือผู้พิการตามที่ได้รับอนุมัติ(๒)การใช้งานของอุปกรณ์ช่วยเหลือผู้พิการที่ได้รับอนุมัติข้อ ๑๕ ในการจ่ายเงินค่าอุปกรณ์ช่วยเหลือผู้พิการให้จ่ายเป็นเงินสดหรือเช็คตามจำนวนเงินที่จ่ายจริงแต่ไม่เกินวงเงินที่ได้รับอนุมัติจากคณะอนุกรรมการโดยผู้ได้รับจัดสรรต้องนำใบเสร็จรับเงินหรือหลักฐานการแจ้งหนี้พร้อมอุปกรณ์ช่วยเหลือผู้พิการที่ได้รับอนุมัติให้จัดซื้อหรือจัดจ้างมาแสดงต่อคณะอนุกรรมการหรือผู้ที่ได้รับมอบหมายจากคณะอนุกรรมการภายใน๑๒๐ วันนับแต่วันได้รับหนังสือแจ้งมติอนุมัติข้อ ๑๖ อุปกรณ์ช่วยเหลือผู้พิการบางประเภทที่ได้รับอนุมัติให้ติดเครื่องหมายตราสัญลักษณ์หรือข้อความอื่นใด ตามหลักเกณฑ์ วิธีการที่คณะอนุกรรมการกำหนดข้อ ๑๗ ในกรณีที่ผู้ได้รับจัดสรรไม่ดำเนินการดังต่อไปนี้ให้ถือว่าคำอนุมัติเป็นอันสิ้นผล(๑)ไม่ติดต่อสำนักงานกองทุนเพื่อความปลอดภัยในการใช้รถใช้ถนนหรือสำนักงานขนส่งจังหวัดที่ยื่นคำขอภายใน๖๐ วันนับแต่วันได้รับหนังสือแจ้งมติอนุมัติ(๒)ไม่ยินยอมให้คณะอนุกรรมการหรือผู้ที่ได้รับมอบหมายจากคณะอนุกรรมการเข้าไปตรวจสอบการจัดซื้อหรือจัดจ้างตามที่ได้รับอนุมัติ(๓)ไม่นำใบเสร็จรับเงินหรือหลักฐานการแจ้งหนี้พร้อมอุปกรณ์ช่วยเหลือผู้พิการที่ได้รับอนุมัติให้จัดซื้อหรือจัดจ้างมาแสดงต่อคณะอนุกรรมการหรือผู้ที่ได้รับมอบหมายจากคณะอนุกรรมการภายใน๑๒๐ วันนับแต่วันได้รับหนังสือแจ้งมติอนุมัติข้อ ๑๘ ภายในกำหนดระยะเวลา ๕ ปีห้ามผู้ได้รับจัดสรรนำอุปกรณ์ช่วยเหลือผู้พิการที่ได้รับอนุมัติไปจำหน่าย จ่าย แจกหรือให้บุคคลอื่น ในกรณีที่พบว่าผู้ได้รับจัดสรรนำอุปกรณ์ช่วยเหลือผู้พิการไปจำหน่าย จ่าย แจก หรือให้บุคคลอื่นให้สำนักงานกองทุนเพื่อความปลอดภัยในการใช้รถใช้ถนนเรียกอุปกรณ์ช่วยเหลือผู้พิการดังกล่าวคืนในกรณีที่สำนักงานกองทุนเพื่อความปลอดภัยในการใช้รถใช้ถนนเรียกอุปกรณ์ช่วยเหลือผู้พิการคืนตามวรรคหนึ่งแล้วไม่ได้รับอุปกรณ์ช่วยเหลือผู้พิการคืนให้รายงานคณะอนุกรรมการเพื่อดำเนินการ ตามควรแก่กรณีข้อ ๑๙ กรณีมีปัญหาในการปฏิบัติตามระเบียบนี้ให้อธิบดีกรมการขนส่งทางบกเป็นผู้วินิจฉัยชี้ขาด คำวินิจฉัยดังกล่าวให้ถือเป็นที่สุดข้อ ๒๐ วิธีปฏิบัตินอกจากที่กำหนดไว้แล้วในระเบียบนี้ให้ปฏิบัติตามระเบียบแบบแผนของทางราชการโดยอนุโลมข้อ ๒๑ ให้อธิบดีกรมการขนส่งทางบกรักษาการตามระเบียบนี้ประกาศณ วันที่ ๑๘ มีนาคม พ.ศ. ๒๕๕๓ชัยรัตน์สงวนชื่ออธิบดีกรมการขนส่งทางบกปริยานุช/ผู้จัดทำ๒๓มิถุนายน ๒๕๕๓นันท์นภัสร์/ตรวจ๒๓มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๖ ง/หน้า ๑/๑๖ มิถุนายน ๒๕๕๓